钦定古今图书集成/方舆汇编/职方典/第1199卷 > 《三游洞》白居易
## 钦定古今图书集成/方舆汇编/职方典/第1199卷 > 《三游洞》白居易

“澧水店头春尽日，送君上马适西川。彝陵峡口明月
夜，此处逢君是偶然。一别五年方见面，相携三宿未
回船。坐从日暮惟长叹，语到天明竟未眠。齿发蹉跎
将五十，关河迢递过三千。生涯共计沧江上，乡国俱
抛白日边。往事渺茫却似梦，旧游零落半归泉。醉悲
酒洒春杯里，吟卧支颐晓烛前。莫问龙钟旧官熊，且”
听清脆好诗篇。别来只是成诗癖，老去何曾更酒颠。
各限王程须去住，重开离席贵流连。黄牛渡北移征
棹，白狗崖东卷别筵。神女台云间缭绕，使君滩水急潺湲。风凄暝色愁杨柳，月淡宵声哭杜鹃。万丈赤幢
潭底日，一条白练峡中天。君还秦地辞炎徼，我尚忠
州入瘴烟。未死会应相见在，不知何“地复何年。”